O I Encontro Universidade-Economía Social celebrado na Facultade de CC Económicas e Empresariais (USC) coa asistencia de persoal investigador, alumnado, e representantes da administración autonómica e as entidades representativas do sector, dou comezo coa intervención do Catedrático D. Manuel Botana -Presidente científico do CECOOP, quen destacou como obxectivo do Encontro a identificación das necesidades que a Economía Social poda demandar da Universidade. A continuación abordouse como esta pode respostar ditas expectativas, coa presentación de liñas de investigación e ferramentas docentes que favorecen a introdución da Economía Social na capacitación do alumnado. As entidades representativas demandaron que dita realidade económica sexa incluída no currículo formativo Universitario. Finalmente, púxose en valor a cooperación academia-Economía Social que favoreza a visibilización deste sector vertebrador trascendente para a sustentabilidade do país.

A xornada rematou coa intervención da S. Xeral de Emprego Dna. Covadonga Toca, quen parabenizou a creación dun espazo de encontro entre os axentes representados na xornada.